Իլյա Գավրիլով

Իլյա Անդրեևիչ Գավրիլով (բելառուս․՝ Ілля Андрэевіч Гаўрылаў, ռուս.՝ Илья Андреевич Гаврилов, սեպտեմբերի 26, 1988(1988-09-26), Վիտեբսկ, Բելառուսական ԽՍՀ, ԽՍՀՄ), բելառուս և ռուս ֆուտբոլիստ, «Լուչ Էներգիա» ակումբի դարպասապահ։


== Կարիերա ==


=== Ակումբային ===
Ֆուտբոլ խաղալ սկսել է Վիտեբսկում 8 տարեկանում, իսկ 14 տարեկանում տեղափոխվել է Մինսկի «Դինամո» ակումբ, որի կազմում անցկացրել է մեկ խաղ Բելառուսի գավաթի խաղարկությունում։ 2007 թվականին Անտոն Ամելչենկոյի և Յուրի Ժևնովի հետ միասին, ովքեր եկել էին այդ ակումբ մի քիչ ավելի վաղ, տեղափոխվել են Ռուսաստանի Պրեմիեր լիգայի «Մոսկվա» ակումբ։ Սակայն չկարողանալով ընդգրկվել առաջին թիմում և մասնակցելով երիտասարդական թիմերի առաջնությանը՝ նա հասկանում է, որ ուզում է խաղալ ավելի բարձր մակարդակում և ղեկավարությանը խնդրում է իրեն վարձավճարով ուղարկել այլ ակումբ։ 2008 թվականին Իլյա Գավրիլովը վարձավճարով խաղում է բելառուսական ակումբներում՝ Մոգիլյովի «Դնեպրում» և Ժոդինոյի «Տորպեդոյում»։ «Դնեպրի» կազմում Իլյան անցկացրել է միայն մեկ խաղ Բելառուսի Պրեմիեր լիգայում։ Ժոդինոյի «Տորպեդոյի» կազմում իր նորամուտը կատարել է 2008 թվականի օգոստոսի 10-ին Մոգիլյովի «Սավիտի» դեմ խաղում՝ խաղադաշտ դուրս գալով թիմի մեկնարկային կազմում և մասնակցելով ողջ խաղին։ Վարձավճարային պայմանագրի ավարտից հետո Գավրիլովը վերադարձել է «Մոսկվա» ֆուտբոլային ակումբ։ 2010 թվականի մարտին նա երկամյա պայմանագիր է կնքել Աստրախանի «Վոլգար-Գազպրոմի» հետ, որը հանդես էր գալիս Առաջին դիվիզիոնում։ Թիմի կազմում նա անցկացրել է ընդամենը երկու խաղ, հունիսին պայմանագիրը խզվել է երկու կողմերի համաձայնությամբ։ Գավրիլովը վերադարձել է Բելառուս՝ կրկին միանալով Ժոդինոյի «Տորպեդոյին» և կնքելով վեցամսյա աշխատանքային համաձայնագիր։ Պայմանագրի ժամկետն ավարտվելուց հետո Իլյան դիտումների է մասնակցել Կուրսկի «Ավանգարդ» ակումբում, որի հետ կնքել է պայմանագիր 2011 թվականի փետրվարի 13-ին։ Կուրսկի ակումբում իր նորամուտը նշել է մայիսի 2-ին՝ մասնակցելով Ռուսաստանի առաջնության շրջանակներում Սարատովի «Սոկոլ» ակումբի դեմ խաղին։ 2011/12 մրցաշրջանի ավարտից հետո Գավրիլովը հեռացել է «Ավանգարդից»։ 2012 թվականի հուլիսի 13-ին հայտարարվել է, որ Իլյան մեկամյա պայմանագիր է կնքել մերձմոսկովյան «Խիմկի» ակումբի հետ։ 2013 թվականի հունիսի սկզբին նա տեղափոխվել է Վոլգոգրադի «Ռոտոր»։


=== Հավաքականում ===
2008 թվականի նոյեմբերի սկզբին Բելառուսի երիտասարդական հավաքականի նորանշանակ գլխավոր մարզիչ Գեորգի Կոնդրատևը Գավրիլովին կանչել է մասնակցելու թիմի հավաքներին Կիպրոսի դեմ ընկերական խաղից առաջ։ 2009 թվականի փետրվարի 11-ին Գավրիլովը Բելեկում անցկացրել է իր առաջին հանդիպումը Ռուսաստանի երիտասարդական հավաքականի կազմում, որն ավարտվել է 3:1 հաշվով հոգուտ Բելառուսի։ Բելառուսի երիտասարդական հավաքականի կազմում Գավրիլովն անցկացրել է ընդհանուր առմամբ երեք հանդիպում և բաց թողել երեք գնդակ։


== Ձեռքբերումներ ==
Բելառուսի գավաթակիր - 2013/14
Բելառուսի առաջնության բրոնզե մեդալակիր - 2014
Ռուսաստանի երկրորդ դիվիզիոնի «Կենտրոն» տարածաշրջանի արծաթե մեդալակի - 2011/12


== Վիճակագրություն ==


=== Ակումբային ===
2014 թվականի մայիսի 15-ի դրությամբ*-ով նշված են այն տվյալները, որոնք, հնարավոր է, նշվածներից ավելի մեծ են:


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում (ռուս.)
Ֆուտբոլիստի էջը Sports.ru կայքում (ռուս.)
Վիճակագրությունը Ռուսաստանի Պրեմիեր լիգայի կայքում (ռուս.)
Պրոֆիլը transfermarkt.com կայքում(անգլ.)
Ֆուտբոլիստի էջը «Խիմկի» ակումբի պաշտոնական կայքում Archived 2016-03-04 at the Wayback Machine.